Αγαπητοί

Στα πλαίσια των προσπαθειών της Κυβέρνησης για προσέλκυση επενδυτών και τις συνομιλίες που έχουμε κατά καιρούς με διάφορα sovereign funds, έχει σημειωθεί ενδιαφέρον για ιδιωτικά έργα. Σημειώνεται ότι ο οργανισμός Invest Cyprus διατηρεί αρχείο με έργα προς επένδυση “project bank”, τα οποία δύναται να προωθούνται από τον οργανισμό κατά τις επαφές του, αλλά και από κρατικούς αξιωματούχους στο πλαίσιο ανταλλαγής επίσημων επισκέψεων με άλλες χώρες.

Ως εκ τούτου, ο οργανισμός αναζητεί να εμπλουτίσει το εν λόγω αρχείο με έργα τα οποία θα επιθυμούσατε να προωθήσετε. Νοείται ότι ο οργανισμός μας δεσμεύεται να τηρήσει αυστηρά όλες τις προϋποθέσεις μη αποκάλυψης και εμπιστευτικότητας που σχετίζονται με τα επενδυτικά έργα που θα μας κοινοποιηθούν.

Επιπλέον, θα θέλαμε να υπογραμμίσουμε ότι ο ρόλος του οργανισμού μας είναι να διευκολύνει την αντιστοίχιση με επενδυτές και να διευκολύνει την επικοινωνία μεταξύ τους και του διαχειριστή του έργου.

Τα έργα τα οποία επιδιώκουμε να περιληφθούν στο project bank, θα πρέπει να είναι **έργα που έχουν εξασφαλίσει όλες τις απαραίτητες άδειες** και συνολικής αξίας **πέραν των €10 εκατομμυρίων**.

Προτεραιότητα θα δίνεται στους ακόλουθους τομείς:

1. Τεχνολογία, συμπεριλαμβανομένης γεωργικής και πράσινης τεχνολογίας
2. Πράσινη Ενέργεια, συμπεριλαμβανομένων υπεράκτιων υποδομών
3. Υγεία συμπεριλαμβανομένων τεχνολογιών υγείας και ηλεκτρονική υγεία
4. Τουρισμός
5. Εκπαίδευση
6. Ελαφρά Βιομηχανία

Σημειώνεται ότι επενδυτικό ενδιαφέρον υπάρχει τόσο για νέα έργα (**greenfield**), νοουμένου ότι υπάρχουν οι σχετικές άδειες, καθώς και για **brownfield** έργα. Επίσης, έχει εκφραστεί ενδιαφέρον για μειοψηφικό κεφάλαιο σε ιδιωτικά κεφάλαια (minority shares in **private equity**), σε έργα με αποδεδειγμένο ιστορικό επιτυχίας.

Για τα έργα που επιθυμείτε να περιληφθούν στο project bank, παρακαλούμε όπως συμπληρώσετε προκαταρκτικά το σχετικό έντυπο [εδώ](https://linkprotect.cudasvc.com/url?a=https%3a%2f%2fforms.gle%2f4JT9ipJBeY8sSA4v6&c=E,1,rKHl5dzhJL7v5cQhrbNwGrAiNHd6ynqqVSCEWC7cBce5To6fHQjMgvuZrMQt9dH5ppXetc-QReyR3E0vbh8QYiJhb3GWKdJACD-e9MwKKDfsT3x8&typo=1). Σημειώνεται ότι έργα που δεν πληρούν τα πιο πάνω κριτήρια δεν θα συμπεριληφθούν στο project bank στο παρόν στάδιο.

Με εκτιμηση

Λία Ριρή

Αναπληρώτρια Γενική Διευθύντρια